06/09/2013 | Administración LocalMunicipal
Betanzos
Anuncio aprobación definitiva Ordenanza fiscal prezo público servizo de comedor escolar

Elevado a definitivo o acordo provisional de imposición de ordenanza fiscal de prezo público por prestación de servizo de comedor no C. E. I. P. Vales Villamarín, procédese á publicación íntegra do texto. En conformidade co disposto nos artigos 41 a 47 e 127 do Real decreto lexislativo 2/2004, de 5 de marzo polo que se aproba o texto refundido da Lei reguladora das facendas locais, establécese o prezo público pola prestación do servizo de comedor escolar e de madrugadores, segundo a súa regulación no regulamento do servizo, no colexio público CEIP Francisco Vales Villamarín.1. Servizo de madrugadores, de atención ao alumnado antes do inicio da actividade lectiva, en que se desenvolven actividades de almorzo e vixilancia.2. Servizo de xantar ao mediodía. Atendemento ao alumnado durante a comida e o período anterior e posterior a esta. Estarán obrigados ao pagamento do prezo público quen se beneficie dos servizos ou actividades prestadas que se refiren o apartado anterior. Entenderase que as persoas beneficias son os pais/nais, titores/as ou representantes legais do alumnado. Refírense ao servizo por mes e serán as seguintes: SERVIZO DE COMEDOR. Fixo todo o mes. 63,00 Catro días á semana. 50,40 Tres días á semana. 37,80 Dous días á semana. 25,20 Un día á semana. 12,60 Dia solto ou esporádico. 5,25 SERVICIO DE MADRUGADORES Fixo todo o mes Con almorzo. 33,25 Sen almorzo. 26,25 Dia solto ou esporádico Con almorzo. 2,00 Sen almorzo. 1,60 O IVE que sexa de aplicación segundo a normativa vixente en cada momento poderá incrementar a contía dos prezos públicos. A obriga de pagamento nace no momento desde que se inicia a prestación do servizo e manterase mentres non se tramite a correspondente baixa. O pagamento realizarase mensualmente dentro dos cinco primeiros días do mes en que se preste o servizo. Os recibos mensuais deberán estar necesariamente domiciliados en conta bancaria. Cando por causas non imputables ao obrigado pagamento o servizo non se preste, procederase á devolución do importe correspondente. Cando durante as baixas temporais non imputables á persoa obrigada ao pagamento, o servizo non se preste, procederase á devolución do importe correspondente. As baixas temporais por causa xustificada que impida ao neno ou nena asistir ao comedor máis de dez días lectivos, minorarán a contía do prezo público na parte proporcional que lle corresponda. As altas, baixas e modificacións en cada modalidade de uso do servizo realizaranse a través do rexistro deste Concello nos termos previstos no regulamento do servizo.6.1 Sobre as tarifas do artigo 4 aplicaranse as seguintes bonificacións, que deberán ser solicitadas polas persoas interesadas: Por circunstancias familiares: Unidades familiares en situación ou risco de exclusión social. 100% Familia numerosa, aplicable a cada beneficiario do servizo. 25% Por dous irmáns beneficiarios do servizo, ao segundo. 30% Por renda per cápita: Menos ou igual a 250 euros. 50% De 250 a 300 euros. 40% De 300 a 350 euros. 30% De 350 a 400 euros. 20% 6.2 Regras e definicións.6.2.1 A consideración de unidades familiares en situación ou risco de exclusión social corresponderá aos servizos sociais municipais, a través do pertinente informe.6.2.2. A xustificación do carácter de familia numerosa acreditarase mediante o libro de familia.6.2.3. A Administración realizará de oficio a xustificación da relación de irmáns.6.2.4 Para a determinación da renda per cápita aplicaranse as seguintes regras. A) A unidade familiar está constituída polos cónxuxes non separados legalmente ou en defecto de matrimonio ou nos casos de separación legal a formada polo pai ou a nai e: -- Os fillos menores de idade con excepción dos que, con consentimento dos pais ou titores legais, vivan independentes destes. -- Os fillos maiores de idade incapacitados xudicialmente suxeitos á patria potestade prorrogada ou rehabilitada. -- Os fillos maiores de idade cun grao de incapacidade superior ao 33%. B) Cálculo da renda per cápita. A renda per cápita será o importe dos ingresos totais de cada un dos membros da unidade familiar calculada pola suma da base impoñible xeral e a base impoñible do aforro, segundo os criterios establecidos na normativa do Imposto sobre a renda das persoas físicas (IRPF), dividido polo número de membros computables da unidade familiar e por doce co obxecto de determinar a bonificación aplicable na tarifa mensual. C) Documentación: Deberá achegarse a copia da declaración do IRPF correspondente ao ano inmediatamente anterior a aquel en que se solicita a bonificación ou o certificado negativo da Axencia estatal da Administración Tributaria, así como os documentos que acrediten as característica especiais dos membros da unidade familiar. Nos supostos de certificado negativo, en tanto a Administración tributaria non o expida, admitirase declaración xurada e ingresos obtidos pola unidade familiar, sen prexuízo da regulación que corresponder unha vez obtido este.6.2.5. As bonificacións non serán acumulables en ningún caso e deberán optar as persoas interesadas pola que consideren. A empresa concesionaria do servizo modificará a tarifa que resulte unha vez aplicadas as bonificacións, dentro do prazo establecido no artigo 5. As tarifas mensuais, reduciranse proporcionalmente os meses de setembro, xuño e aquel en que coincida a Semana Santa, así como durante o Nadal. As débedas que se produzan podrán esixirse polo procedemento administrativo de prema. A presente ordenanza entrará en vigor ao día seguinte da súa publicación íntegra no Boletín Oficial da Provincia, e permanecerá en vigor ata a súa modificación ou derrogación expresa. Betanzos, 28 de agosto de 2013 O alcalde Ramón García Vázquez